
Бүген “Газпром” ААҖ идарә рәисе Алексей Миллер Казанга эш визиты белән килде. "Казан" халыкара аэропортында аны Татарстан Республикасы Президенты Рөстәм Миңнеханов, "Газпром трансгаз Казан" ҖЧҖ генераль директоры Рәфкать Кантюков һәм башкалар каршы алды. Исегезгә төшерәбез, Алексей Миллерның Казанга килүенең төп сәбәбе - "Газпром" ААҖнең X җәйге Спартакиадасын ябу тантанасында катнашу.


Шулай ук Татарстанга эш визиты кысаларында “Газпром” ААҖ идарә рәисе Болгар дәүләт тарихи-архитектура музей-тыюлыгына барачак, анда ул Болгар цивилизациясе музеен, Идел буе Богарының исламны кабул итүенә багышланган истәлекле билге, Ак мәчет һәм икмәк музеен карыячак.


ТР Дәүләт Киңәшчесе белән бергә Алексей Миллер "Газпром" ААҖ хәйрия ярдәме белән төзелгән Болгар шәһәренең тарихи музеенда Халыкара археологик тикшеренүләр үзәген ачуда катнашачак.
Бүген Казанга "Газпром" ААҖ идарә рәисе Алексей Миллер эш визиты белән килде